ଓଡିଶାର ଯେଭଳି ବିକାଶ ଘଟୁଛି ସେଥିରେ ବିଶ୍ୱବ୍ୟାଙ୍କ୍ ସନ୍ତୁଷ୍ଟ ଅଛି । ତେବେ ଏହି ଧାରାକୁ ତୀବ୍ର କରିବାପାଇଁ ବିଶ୍ୱବ୍ୟାଙ୍କ୍ର ଭାରତ ପାଇଁ ଥିବା ନିର୍ଦ୍ଦେଶକ ଜେ.କେ.ଅହମ୍ମଦ ଗୁରୁତ୍ୱଆରୋପ କରୁଛନ୍ତି । ଏହି ମର୍ମରେ ସେ ରାଜ୍ୟ ସରକାରଙ୍କ ସହ ଯୋଗାଯୋଗରେ ଅଛନ୍ତି ।
କେନ୍ଦ୍ର ସରକାର ଉନ୍ନୟନ ସଂକ୍ରାନ୍ତୀୟ ନୀତି ଓ ସେଥିପାଇଁ ଆର୍ଥିକ ବ୍ୟବସ୍ଥା ଲାଗି ବିଧିବଦ୍ଧ ପ୍ରସ୍ତାବ ଗ୍ରହଣ କରୁଥିବାବେଳେ କର୍ତ୍ତୃପକ୍ଷ ଏହା ଉପରେ ନଜର ରଖିଛନ୍ତି । ଇତି ମଧ୍ୟରେ ବିଶ୍ୱବ୍ୟାଙ୍କ୍ ଦଳ ଓଡିଶା ସରକାରଙ୍କ ସହିତ କଣ୍ଟ୍ରି ପାର୍ଟନରସିପ୍ ଫ୍ରେମୱାର୍କ (ସିପିଏଫ୍)ରେ ଯୋଡିହେବା ପାଇଁ ଆଗ୍ରହ ପ୍ରକାଶ କରୁଛନ୍ତି । ଏହା ଫଳରେ ବିଶ୍ୱବ୍ୟାଙ୍କ୍ରୁ ଓଡିଶାକୁ ଅଧିକ ଅର୍ଥ ଆସିପାରିବ । ବିଶ୍ୱବ୍ୟାଙ୍କ୍ର ଯେଉଁ ଗୋଷ୍ଠି ଏଥିଲାଗି ଗଢାଯାଇଛି ସେଥିରେ ଆଇବିଆରଡି ଓ ଆଇଡିଏ ର ପ୍ରତିନିଧି ରହିଛନ୍ତି ।
ଶ୍ରୀ ଅହମ୍ମଦ କହିଛନ୍ତି ଯେ ଓଡିଶା ରାପିଡ୍ ଷ୍ଟେଟ ଡାଇଗ୍ନୋଷ୍ଟିକ (ଓଏସ୍ଆରଡି) ଇତି ମଧ୍ୟରେ ଗଢାଯାଇଛି ଓ ଏହା ଭଲ ଫଳ ଦେଉଛି ବୋଲି ସମୀକ୍ଷାରୁ ଜଣାପଡିଛି । ପାନୀୟଜଳ ଯୋଗାଣ, ଶିକ୍ଷା ଆଦି କ୍ଷେତ୍ରରେ ବିଶ୍ୱବ୍ୟାଙ୍କ୍ ସହାୟତା ଦେଇ ଆସୁଛି । ଓଡିଶାର ଗ୍ରାମାଞ୍ଚଳରେ ସ୍ୱାସ୍ଥ୍ୟସେବା ଭିତ୍ତିଭୂମିର ଅଧିକ ବିକାଶ ଲାଗି ବିଶ୍ୱବ୍ୟାଙ୍କ୍ ଗୋଷ୍ଠି ବିଶେଷ ଗୁରୁତ୍ୱଆରୋପ କରିଛନ୍ତି । ଯେମିତି ସବୁ ଲୋକ ସହଜରେ ସ୍ୱାସ୍ଥ୍ୟସେବା ପାଇପାରିବେ ତାହା ଉପରେ ଏହି ଗୋଷ୍ଠିର ଧ୍ୟାନ କୈନ୍ଦ୍ରିତ ହୋଇଛି ।
ଏଠାରେ ଉଲ୍ଲେଖନୀୟ ଯେ ବିଭିନ୍ନ ସେବା କ୍ଷେତ୍ରରେ ବିକାଶ ଆଣିବାପାଇଁ ଭାରତ ସରକାରଙ୍କ ସହିତ ବିଶ୍ୱବ୍ୟାଙ୍କ୍ର ଏହି ଗୋଷ୍ଠି ଯେଉଁ ସିପିଏଫ୍ ଚଳାଇଛନ୍ତି ତାହା ୨୦୧୮ ମସିହାରୁ ଆରମ୍ଭ ହୋଇ ୨୦୨୨ ପର୍ଯ୍ୟନ୍ତ ଚାଲିବ । ଏଥିରେ ମଧ୍ୟମ ଆୟକାରୀ ବର୍ଗ ବେଶ୍ ଉପକୃତହେବେ ବୋଲି ଆଶା କରାଯାଉଛି । ଦାରିଦ୍ର୍ୟ ଦୂରୀକରଣ ସହିତ ବିକାଶ ଓ ଲୋକଙ୍କୁ ସ୍ୱଚ୍ଛ ପାନୀୟଜଳ ଯୋଗାଣ ସଂଗେ ସଂଗେ ଠିକଣା ଶିକ୍ଷା ଓ ସ୍ୱାସ୍ଥ୍ୟସେବା ଯୋଗାଇଦେବା କ୍ଷେତ୍ରରେ ବିଶ୍ୱବ୍ୟାଙ୍କ୍ର ଏହି ଗୋଷ୍ଠି ଭାରତକୁ ସହାୟତା କରୁଛି ।
ପୂର୍ବରୁ ୨୦୧୩ ରୁ ୨୦୧୭ ମଧ୍ୟରେ ସିପିଏଫ୍ ଯେଉଁ ସଫଳତା ପାଇଛି ତାହାରି ଆଧାରରେ ୨୦୨୨ ପର୍ଯ୍ୟନ୍ତ ବିଶ୍ୱବ୍ୟାଙ୍କ୍ ଗୋଷ୍ଠି ଓଡିଶା ସମେତ ଆମ ଦେଶପାଇଁ କାର୍ଯ୍ୟକ୍ରମ ସ୍ଥିର କରିଛନ୍ତି । ଏଥିପାଇଁ ବିଭିନ୍ନ ସ୍ତରରୁ ମତାମତ ନିଆଯିବା ସଂଗେ ସଂଗେ କ୍ଷେତ୍ର ପ୍ରଗତିକୁ ବିଶେଷ ଧ୍ୟାନ ଦିଆଯାଉଛି । ପୂର୍ବରୁ ବିଶ୍ୱବ୍ୟାଙ୍କ୍ ମଧ୍ୟ ଓଡିଶାରେ ସ୍ୱାସ୍ଥ୍ୟସେବା ଭିତ୍ତିଭୂମି ବିକାଶ ଲାଗି ଅନେକ ଉଲ୍ଲେଖନୀୟ କାର୍ଯ୍ୟ କରିଛି ।
ସରକାରୀ ସୂତ୍ରରୁ ପ୍ରକାଶ ଯେ ବିକାଶ ପାଇଁ ଆର୍ଥିକ ବ୍ୟବସ୍ଥା ଲାଗି କେନ୍ଦ୍ର ସରକାର ଯେଉଁ ନୀତି ପ୍ରଣୟନ କରିବାକୁ ଯାଉଛନ୍ତି ସେ ପ୍ରସଙ୍ଗରେ ଓଡିଶା କେନ୍ଦ୍ର ସରକାରଙ୍କ ଆର୍ଥିକ ବ୍ୟାପାର ମନ୍ତ୍ରାଳୟ ସହିତ ଯୋଗାଯୋଗରେ ରହିଛି । ଏହି କେନ୍ଦ୍ରୀୟ ନୀତି ହସ୍ତଗତ ହେବାପରେ ବିଶ୍ୱବ୍ୟାଙ୍କ୍ ଗୋଷ୍ଠି ଓଡିଶା ପ୍ରସଙ୍ଗରେ ଆଉ ଅଧିକ ସକରାତ୍ମକ ପଦକ୍ଷେପ ଗ୍ରହଣ କରିବେ ବୋଲି ଆଶା କରାଯାଉଛି ।
ତଥ୍ୟ ଡଟ୍ ଇନ୍ ସୂଚନା ଦୁନିଆରେ ଏକ ଅଗ୍ରଣୀ ସଂସ୍ଥା । ଓଡିଶା ସମ୍ପର୍କରେ ଏହା ତଥ୍ୟ ଭିତିକ ନିଚ୍ଛକ ଓ ନିରପେକ୍ଷ ଖବର ପ୍ରସାରଣ କରିଆସୁଛି ।
ତଥ୍ୟ ଏକ ଦ୍ୱିଭାଷି ଆଞ୍ଚଳିକ ସମ୍ବାଦ ସରବରାହ ସଂସ୍ଥା । ଓଡିଶାର ରାଜଧାନୀ ଭୁବନେଶ୍ୱରରେ ଏହାର ମୁଖ୍ୟ କାର୍ଯ୍ୟାଳୟ । ତେବେ ଦେଶର ପୂର୍ବାଞ୍ଚଳର ଅନ୍ୟତମ ରାଜ୍ୟ ଓଡିଶା ସମ୍ପର୍କରେ ବିଶ୍ୱର ଓଡିଆପ୍ରେମୀଙ୍କୁ ସଠିକ୍ ତଥ୍ୟ ଏହା ନିୟମିତ ଯୋଗାଇଥାଏ । ରାଜ୍ୟର କୋଣ ଅନୁକୋଣରେ ତଥ୍ୟର ସୂଚନାଦାତାମାନେ ରହିଛନ୍ତି ।
ଭାରତର ରାଜଧାନୀ ନୂଆଦିଲ୍ଲୀ ସମେତ ଦେଶର ଅନ୍ୟ ପ୍ରମୁଖ ସହରମାନଙ୍କରେ ବି ଏହାର ସମ୍ବାଦଦାତା ଅଛନ୍ତି । ରାଜ୍ୟର ବିଭିନ୍ନ ଉନ୍ନୟନମୂଳକ କାର୍ଯ୍ୟ ସଂକ୍ରାନ୍ତରେ ତଥ୍ୟ ସଠିକ୍ ସମାଚାର ସହିତ ଫଟୋ ସେବା ମଧ୍ୟ ଯୋଗାଇଥାଏ । କୌଣସି ସମାଚାର ଉପରେ ତଥ୍ୟ ନିଜର ମତକୁ ଲଦି ଦିଏନାହିଁ । କେବଳ ସତ ଉପରେ ଆଧାରିତ ସୂଚନା ଅନୁସନ୍ଧିତ୍ସୁମାନଙ୍କୁ ନିଖୁଣ ଭାବେ ଜଣାଇବା ହେଉଛି ତଥ୍ୟର କାମ ।
ତଥ୍ୟ ମିଡିଆ ପ୍ରାଇଭେଟ ଲିମିଟେଡରେ ଗଣମାଧ୍ୟମ ସହ ଦୀର୍ଘ ଅଭିଜ୍ଞତା ଥିବା ବହୁ ସକ୍ରିୟ ସାଥି ଯୋଡି ହୋଇଛନ୍ତି । ତେଣୁ ଦେଶର ପୂର୍ବାଞ୍ଚଳ ବିଶେଷକରି ଓଡିଶାରେ ସମ୍ବାଦ ଓ ସୂଚନା ପହଞ୍ଚାଇବା କ୍ଷେତ୍ରରେ ତଥ୍ୟ ସମ୍ବାଦ ସରବରାହ ସଂସ୍ଥା ଦୀର୍ଘବର୍ଷ ଧରି ଅଗ୍ରଣୀ ଭୂମିକା ନିଭାଇ ଆସୁଛି । ସମାଚାର ସହିତ ତଥ୍ୟ ବି ବିଷୟ ଭିତିକ ଫିଚର ସର୍ଭିସ୍ ସାମ୍ପ୍ରତିକ ଘଟଣାବଳୀ, ପରିବେଶ, ବିକାଶ ଆଦି ବିଭିନ୍ନ ପ୍ରସଙ୍ଗରେ ରଖିଥାଏ ।
ତଥ୍ୟ ଭଳି ଅଗ୍ରଣୀ ସମ୍ବାଦ ସରବରାହ ସଂସ୍ଥାର ସେବା ଆଗଧାଡିର ବହୁ ସମ୍ବାଦପତ୍ର, ସାପ୍ତାହିକୀ, ପାକ୍ଷିକ ଓ ମାସିକ ପତ୍ରିକା ଗ୍ରହଣ କରିଥାନ୍ତି । ଏହାର ସତ୍ୟ, ନିରପେକ୍ଷ ସମାଚାରକୁ ଅଗ୍ରଣୀ ଖବରକାଗଜମାନେ ଗୁରୁତ୍ୱର ସହ ପ୍ରକାଶ କରନ୍ତି ।
www.tathya.in ହେଉଛି ତଥ୍ୟ ମିଡିଆ ପ୍ରାଇଭେଟ ଲିମିଟେଡର ୱେବସାଇଟ୍ । ନିଚ୍ଛକ ସତ ଉପରେ ଆଧାରିତ ବିଶ୍ୱସନୀୟ ଓ ସମୟପଯୋଗୀ ସମାଚାର ପରିବେଷଣ କ୍ଷେତ୍ରରେ ତଥ୍ୟର ସୁନାମ ଥିବାରୁ ବର୍ଷକୁ ବର୍ଷ ଏହାର ପାଠକୀୟ ଆଦୃତି ବଢିବାରେ ଲାଗିଛି ।
